ZÁPISNICA č. 8/2015

z pracovného rokovania Komisie sociálnych vecí a bývania, ktoré sa konalo dňa 22. septembra 2015 

Prítomní: podľa prezenčnej listiny

Program:
1.	Otvorenie

2.	Materiály na rokovanie MR a MZ
2.1	Návrh Zásad vybavovania sťažností a petícií v podmienkach  samosprávy mestskej časti Bratislava-Nové Mesto
2.2	Návrh na zrušenie uznesenia č. 13/27 prijatého na 13. zasadnutí MZ mestskej časti Bratislava-Nové Mesto konaného dňa 14. 12. 2004
2.3	Návrh na schválenie rokovacieho poriadku Miestneho zastupiteľstva mestskej časti  Bratislava-Nové Mesto  a návrh na zrušenie Štatútu mestskej časti Bratislava-Nové Mesto
2.4	Návrh na schválenie Rokovacieho poriadku komisií Miestneho zastupiteľstva mestskej časti Bratislava-Nové Mesto 
2.5	Informácia Monitorovacia správa plnenia rozpočtu mestskej časti Bratislava-Nové Mesto za I. polrok 2015

3.	Prerokovanie materiálov z oddelenia výstavby a investícii, vnútornej správy a správy bytov a nebytových priestorov
4.	Prerokovanie žiadostí o poskytnutie jednorazových finančných výpomocí 

5.	Rôzne	
	
K bodu 1 – Otvorenie 
Rokovanie komisie otvoril a viedol predseda komisie Peter Ágoston. Na žiadosť RNDr. Jany Ondrovej, vedúcej finančného a hospodárskeho oddelenia, navrhol zmenu v rokovaní komisie podľa pozvánky prerokovaním materiálu zaradeného pod číslom 2.5 ako prvého a dodatočne predloženého  materiálu Návrh VZN mestskej časti Bratislava-Nové Mesto o podmienkach poskytovania dotácií z rozpočtu mestskej časti Bratislava-Nové Mesto zaradeného pod číslom 2.6 ako druhého. Prítomní členovia vyjadrili svoje stanovisko hlasovaním takto:
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	
 
K bodu 2 - Materiály na rokovanie MR
2.1.	Návrh Zásad vybavovania sťažností a petícií v podmienkach  samosprávy mestskej časti Bratislava-Nové Mesto
Komisia prerokovala predložený materiál a tento odporučila MR a MZ schváliť s pripomienkami :
a/ na strane 2 v odvolávkach pod čiarou v bode 3 zákon č. 511/1992 Zb. daňový poriadok, nahradiť    platným zákonom č. 563/2009,
b/ dopracovať ustanovenia v materiáli, na základe ktorých podmienok môže mestská časť BANM vypísať, organizovať priamo, alebo spoluorganizovať petíciu a to tak, aby štatutár (starosta) takto mohol konať až po prijatí súhlasu (prijatého Uznesenia) Miestneho zastupiteľstva MČ BANM.   
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

2.2.	Návrh na zrušenie uznesenia č. 13/27 prijatého na 13. zasadnutí MZ mestskej časti Bratislava-Nové Mesto konaného dňa 14. 12. 2004
Komisia prerokovala predložený návrh a tento odporučila schváliť bez pripomienky.
Hlasovanie:	PRÍTOMNÍ:	6	
	ZA:		5	
	PROTI:	0	
	ZDRŽAL SA:	1	
2.3.	Návrh na schválenie rokovacieho poriadku Miestneho zastupiteľstva mestskej časti  Bratislava-Nové Mesto  a návrh na zrušenie Štatútu mestskej časti Bratislva-Nové Mesto
Komisia prerokovala s výraznými pripomienkami predložený materiál a tento neodporučila predložiť na rokovanie ako MR rovnako ani MZ MČ BANM.
Hlasovanie:	PRÍTOMNÍ:	6	
	ZA:		0	
	PROTI:	4	
	ZDRŽAL SA:	2	
2.4.	Návrh na schválenie Rokovacieho poriadku komisií Miestneho zastupiteľstva mestskej časti Bratislava-Nové Mesto
Komisia predložený materiál neodporučila schváliť, ako bezpredmetný pri neschválení ako nadväzujúceho materiálu na predchádzajúci materiál (bod).
Hlasovanie:	PRÍTOMNÍ:	6	
	ZA:		0	
	PROTI:	5	
	ZDRŽAL SA:	1	
2.5.	Informácia Monitorovacia správa plnenia rozpočtu mestskej časti Bratislava-Nové Mesto za I. polrok 2015
RNDr. Ondrová informovala komisiu o hospodárení mestskej časti za obdobie I. polroka 2015 a o čerpaní rozpočtu za 8 mesiacov t. r. Ďalej informovala o návrhu VZN hlavného mesta SR Bratislavy o dani z nehnuteľnosti, ktorým sa okrem iného navrhuje zvýšenie sadzieb dane z nehnuteľnosti za stavby na bývanie a stavby poľnohospodárskych objektov, cca o 100 %. Pre našu mestskú časť by to znamenalo zvýšenie príjmov z dane z nehnuteľnosti o cca 360 tis. €. 
Komisia vzala uvedený materiál na vedomie.
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

K bodu 3 – Prerokovanie materiálov z oddelenia výstavby a investícii,  správy bytov a nebytových priestorov a vnútornej správy

3.1	Kontrola plnenia uznesení a úloh komisie SVaB

3.1.1	Z. B., Bojnická č. 25/38 a M. V., Bojnická č. 23/13 – žiadali o predĺženie nájmu bytu. Komisia na svojom rokovaní dňa 23. 06. 2015 odporučila predlžiť nájom bytu menovaným na dva roky s notárskou zápisnicou. Menované podpísali notárske zápisnice.
3.1.2	 B, A., Riazanská č. 56 – žiadosť menovanej o poskytnutie bytu odsúhlasilo miestne zastupiteľstvo a starosta Mgr. Rudolf Kusý. Po telefonickom oznámení dňa 26. 06. 2015 pani B. požiadala o nájom bytu na Bojnickej 19/15 až od 01. 08. 2015 a koncom augusta prevzala na oddelení VaI, SBaNP a VS kľúče od bytu s tvrdením, že byt upraví čo potvrdila svojim podpisom. P. Ágoston, predseda komisie informoval o telefonickom rozhovore s menovanou, ktorá sa sťažovala na zlý technický stav poskytnutého bytu, kde okrem iných závad, chýbali aj vodovodné batérie, pričom by mali byť poskytnuté byty v užívania schopnom stave.
Uznesenie č. 8/3.1
Komisia prerokovala na podnet p. Ágostona, predsedu komisie, telefonickú sťažnosť p. B. A., ako aj zlý technický stav bytov na Bojnickej ul. a požiadala Ing. Petra Majtana, vedúceho oddelenia VaI, SBaNP a VS, aby zabezpečil vykonanie obhliadky 9 bytov s dokumentáciou a ich následnú opravu, aby boli v užívania schopnom stave. Písomnú informáciu o zistených skutočnostiach žiada predložiť na nasledujúce zasadnutie komisie.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

3.1.3	H. E., Bojnická č. 25/15  – žiadala o súhlas na spoločný nájom k p.A. B., Bojnická č. 25/12 a po súhlase sa k nemu nasťahovala. Pani Kianičková informovala komisiu, že menovaná svoj byt vrátila.
3.1.4	L. M., Bojnická č. 25 – na zistenie skutočnosti, či menovaná v byte býva bol navrhnutý poslanecký prieskum. Pani L. dňa 14. 07. 2015 nahlásila, že v byte býva, ale z finančných dôvodov bude počas prázdnin 2 mesiace na zahraničnej brigáde. 

3.1.5	Vykonanie poslaneckého prieskumu
Poslanecký prieskum bol vykonaný v týchto rodinách :
- M. M., Sibírska č. 4 – prieskum bytových pomerov vykonala Ing. Šebejová.  Menovaná býva s druhom, synom a s rodičmi v štvorizbovom byte. V auguste sa jej má narodiť druhé dieťa. Pani M. bola pozrieť byt na Bojnickej ul. č. 21/35, o ktorý prejavila záujem. Komisia opakovane prerokuje žiadosť menovanej na októbrovom zasadnutí.
- R. D., Tehelná č. 25 - Ing. Gašpierik a JUDr. Mikulec vykonali poslanecký prieskum bytových pomerov menovanej. Zistenia  komisia prerokuje na nasledujúcom zasadnutí.
Komisia odporučila vykonať poslanecký prieskum bytových pomerov ďalších žiadateľov zo zoznamu o nájom bytu:
- S. J., Bojnická 25, V. M., Olbrachtova č. 9 - poslanecký prieskum vykonajú p. Ágoston a Ing. Šebejová. Úloha trvá.

3.2.	Prerokovanie ďalších materiálov z oddelenia pre správu bytov a nebytových priestorov
3.2.1.	Prerokovanie zoznamu neplatičov
Oddelenie VaI, vnútornej správy, správy bytov a nebytových priestorov predložilo na rokovanie komisie aktuálny zoznam 56 neplatičov z ktorých 14 má nedoplatok nad 500,- €. Zoznam komisia prerokuje na nasledujúcom zasadnutí
Uznesenie č. 8/3.2.1
Komisia prerokovala zoznam neplatičov a požiadala Mgr. Mariannu Moravcovú- Tomčíkovú, vedúcu oddelenia právneho, podnikateľských aktivít, evidenčných čísel a správy pozemkov, aby na nasledujúce zasadnutie komisie predložila :
a/ zoznam neplatičov, ktorí majú nájomnú zmluvu na dobu určitú a a zvlášť na dobu neurčitú
b/ informáciu o preverení zmlúv všetkých neplatičov s nedoplatkom viac ako je úhrada za 1 mesiac.
c/ informáciu, za akých podmienok resp. okolností môže správca MČ rozviazať nájomnú zmluvu     s neplatičom, resp. nájsť a navrhnúť spôsob výpovede z nájmu neplatičom.    
Hlasovanie:	PRÍTOMNÍ:	5	
	ZA:		5	
	 PROTI:	0	
	ZDRŽAL SA:	0	

3.2.2.	B. D., Račianska č. 91 - žiadal o prevod bytu do vlastníctva. Komisia prerokovala predloženú informáciu a vzhľadom na jeho neuhradenú pohľadávku za nájom v sume 479,79 €, ktorá je podľa § 5 zákona č. 182/1993 Z. z. o vlastníctve bytov a nebytových priestorov, v znení neskorších predpisov prekážkou pri prevode bytu do vlastníctva, nesúhlasila s prevodom bytu do vlastníctva p. D. B.
Hlasovanie:	PRÍTOMNÍ:	5	
	ZA:		5	
	 PROTI:	0	
	ZDRŽAL SA:	0	

3.2.3.	M. M., Bojnická č. 23/13 – na menovaného podala p. M. V. oznámenie, že prenajíma byt bez súhlasu správcu. Menovaný bol opakovane predvolaný na miestny úrad za účelom prerokovania neoprávneného a nezákonného užívania bytu neznámou osobou. Informácia na nasledujúcom zasadnutí komisie.

3.2.4.	Ž. M., zamestnanec v EKO-podniku VPS – EKO podnik predložil na miestny úrad žiadosť  o zmenu nájomcu v byte na Bojnickej ul. č. 23/43, v ktorom ukončil nájom ku dňu 03. 09. 2015, s ukončením pracovného pomeru, p. J. K.. Komisia prerokovala predloženú žiadosť a odporučila poskytnúť uvedený byt p. M. Ž. na dobu počas výkonu zamestnania v EKO- podniku VPS.   
Hlasovanie:	PRÍTOMNÍ:	5	
	ZA:		5	
	 PROTI:	0	
	ZDRŽAL SA:	0	

K bodu 4 –	Prerokovanie žiadostí o poskytnutie jednorazových finančných výpomocí

4.1.	B. M., Škultétyho č. 12 - žiada o poskytnutie JFV na vybavenie občianskeho preukazu a preklenuie finančnej tiesne do vybavenia dávky v hmotnej núdzi resp. invalidného dôchodku. Komisia po prerokovaní žiadosti odporučila poskytnúť 100,- €.
Hlasovanie:	PRÍTOMNÍ:	5	
	ZA:		5	
	 PROTI:	0	
	ZDRŽAL SA:	0	

4.2.	I. B., Vajnorská č. 43 - žiada o poskytnutie JFV na úhradu liekov, ktoré nehradí zdravotná poisťovňa. Komisia prerokovala žiadosť menovanej, pričom konštatovala, že príjem p. I. dôchodok vo výške 544,70 € prevyšuje náklady na živobytie, ktoré je možné započítať podľa platných Zásad, v sume 2l5,- €, o 329,70 €. Za predpokladu, že by bolo možné zohľadniť vo výpočte skutočné náklady na bývanie vo výške 135,39 € a ňou uvedenú mesačnú úhradu za lieky v sume 60,- €, náklady by predstavovali sumu 310,39 € a rozdiel 234,31 €, pričom jednorazovú finančnú výpomoc je možné poskytnúť za predpokladu, že príjem presahuje náklady na živobytie vypočítané podľa zásad do 60,- €. Vzhľadom k tomu komisia neodporučila poskytnúť p. I. jednorazovú finančnú výpomoc.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

4.3.	R. L., Račianska č. 53 - požiadal o poskytnutie JFV na zakúpenie ošatenia a liekov. Komisia prerokovala žiadosť menovaného a odporučila  poskytnúť  JFV 80,- €.
Hlasovanie:	PRÍTOMNÍ:	5	
 	ZA:		3	
	PROTI:	2	
	ZDRŽAL SA:	0	

4.4.	M. L. T., Skalická cesta č. 9A - žiada o poskytnutie JFV pri narodení dieťa  Veroniky, narodenej 15. 07. 2013. Matka má trvalý pobyt na adrese Skalická cesta 9A od 24. 09. 2013, čo je viac ako 2 mesiace po narodení dieťaťa. Komisia prerokovala žiadosť menovanej a vzhľadom k tomu, že podľa platných Zásad je možné poskytnúť JFV pri narodení dieťaťa len matke, ktorá má trvalé bydlisko v našej mestskej časti, žiadosť menovanej neodporučila riešiť.
Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 5 -	Rôzne

Dodatočne zaradené do programu

2.6.	Návrh VZN mestskej časti Bratislava-Nové Mesto o podmienkach poskytovania dotácií z rozpočtu mestskej časti Bratislava-Nové Mesto 
RNDr. Jana Ondrová informovala komisiu o vypracovaní uvedeného materiálu s návrhom výšky sumy, ktorú môže poskytnúť starosta mestskej časti po odporučení vo finančnej komisii MZ bez súhlasu miestneho zastupiteľstva. Ing. Gašpierik vyjadril nespokojnosť s doterajším spôsobom poskytovania dotácií rôznym subjektom, ktoré nemajú sídlo v našej mestskej časti, poskytnuté dotácie nie sú realizované v rámci mestskej časti alebo v prospech obyvateľov mestskej časti, resp. sú poskytované mimo kompetencií a úloh samosprávy mestskej časti.  Požiadal o vypracovanie zoznamu všetkých právnických osôb, resp. fyzických osôb, ktorým bola poskytnutá dotácia/grant za obdobie 5 rokov zo strany MČ BANM, s uvedením názvu, IČO, účelu a výšky poskytnutej sumy. Pani Ondrová prisľúbila spracovať prehľad do 7 dní a zašle všetkým členom komisie.
Navrhol prepracovať materiál a spôsob schvaľovania a poskytovania dotácií podľa demokratických  a transparentných pravidiel, aké majú ostatné samosprávy. Uviedol príklad Hl. Mesta SR, BSK, mestské časti Bratislava Staré Mesto, Rača a pod.. Napr. určiť  termíny v roku na podávanie žiadostí a tieto prerokovávať v odbornej komisii a následne schvaľovať na rokovaní miestneho zastupiteľstva..

Ďalší členovia komisie odporučili, aby žiadosti organizácií, ktoré nemajú sídlo v našej mestskej časti, alebo prostriedky nie sú situované v mestskej časti, prerokovávalo miestne zastupiteľstvo s tým, že podmieni použitie finančných prostriedkov pre obyvateľov našej mestskej časti. 

Ďalej Ing. Šebejová navrhla vypísať účelové použitie dotácií a grantov.   
Komisia prerokovala uvedený materiál a tento odporučila MR a MZ schváliť s pripomienkami, po ich zapracovaní. 
Hlasovanie:	PRÍTOMNÍ:	6	
	ZA:		6	
	PROTI:	0	
	ZDRŽAL SA:	0	

Peter Ágoston v. r.	
predseda komisie SVaB	
Vladislava Janovičová v. r.	
zapisovateľka komisie SVaB